CELEX: C2006/249/33
Language: lt
Date: 2006-10-14 00:00:00
Title: Byla T-220/06 2006 m. rugpjūčio 16 d. pareikštas ieškinys byloje JAKO-O prieš VRDT — P. I. Fashion (JAKO-O)

14.10.2006   
            
            
               LT
            
            
               Europos Sąjungos oficialusis leidinys
            
            
               C 249/14
            
         2006 m. rugpjūčio 16 d. pareikštas ieškinys byloje JAKO-O prieš VRDT — P. I. Fashion (JAKO-O)
   
   (Byla T-220/06)
   (2006/C 249/33)
   Kalba, kuria surašytas ieškinys: anglų
   Šalys
   
      Ieškovė: JAKO-O Möebel und Spielmittel für die junge Familie GmbH (Bad Rodach, Vokietija), atstovaujama advokato E. Bertram
   
      Atsakovė: Vidaus rinkos derinimo tarnyba (Prekių ženklams ir pramoniniam dizainui)
   
      Kita proceso šalis Apeliacinėje taryboje: P. I. Fashion BV (Amsterdamas, Nyderlandai)
   Ieškovės reikalavimai
   
               —
            
            
               Panaikinti 2006 m. birželio 14 d. Vidaus rinkos derinimo tarnybos antrosios apeliacinės tarybos sprendimą (Byla R 1178/2005-2);
            
         
               —
            
            
               Atmesti dėl Bendrijos prekių ženklo paraiškos Nr. 2395564 pateiktą protestą Nr. B 553695.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: Bendrijos žodinis prekių ženklas „JAKO-O“ 3, 8, 9, 11, 12, 14, 15, 16, 18, 20, 21, 24, 25, 28, 39 ir 41 klasių prekėms ir paslaugoms (muilas, parfumerija, eteriniai aliejai, kosmetika) — Paraiška Nr. 2395564.
   
      Ženklo ar žymens, kuriuo remiamasi protesto procese, savininkas: P. I. Fashion BV.
   
      Ženklas ar žymuo, kuriuo remiamasi protesto procese: Nacionalinis vaizdinis prekių ženklas „LAGERFELD JAKO“ 3 klasės prekėms ir paslaugoms.
   
      Protestų skyriaus sprendimas: Patenkinti dėl ginčijamų prekių pateiktą protestą.
   
      Apeliacinės tarybos sprendimas: Atmesti apeliacinį skundą.
   
      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas.
   Ieškovė teigia, kad ankstesnės teisės ir prašomas įregistruoti Bendrijos prekių ženklas nėra fonetiškai, vizualiai ar konceptualiai panašūs, todėl šiuo atžvilgiu minėto straipsnio prasme nėra supainiojimo galimybės. Ieškovės manymu, supainiojimo galimybė dar labiau sumažėja atsižvelgiant į prekių ženklo elemento LAGERFELD, laikytino dominuojančiu, įgytą reputaciją paprasto vartotojo požiūriu.